Lohikäärmeiden tanssi on alkanut.
Kaikki tuntuu kymmenen kertaa suuremmalta.
Ihan kuin olisimme saaneet kaupungin kasvamaan.
Ryan sanoi kerran: "Se on enemmän Game of Thronesia."
Mitä voin sanoa?
En ole ennen syönyt niin paljon manchegoa. -Se käy sotkuiseksi.
On hyvä nousta taas satulaan.
Ääni käy. Hiljaisuutta, kiitos.
Ja olkaa hyvä!
Se on vähän kuin tanssia.
Mitä hittoa? -No...
Kohta tulee kuuma.
Oli hienoa nähdä taas kaikkia ja tavoitella jotain isompaa ja parempaa.
Se tuntuu hyvältä.
Työskentelen mahtavien ihmisten kanssa.
Tämä on paras näyttelijäporukka, jonka kanssa olen tehnyt töitä.
Olemme oikea yksikkö. Rakastan kaikkia tosi paljon.
Kuvaatteko taustamateriaalia? Hei. Tervetuloa.
Ensimmäinen päivä oli kuin olisi ollut kesälomalla koulusta -
ja kun palaa sinne, poikien housut ovat jääneet pieneksi -
ja tytöt ovat kasvaneet pituutta.
Ihan kuin olisi Harry Potterissa, ja tämä on toinen vuosi koulua.
Ja saa paremman taikasauvan.
Ei tuntunut siltä kuin olisimme olleet poissa.
Tuntui kuin olisimme olleet pari viikkoa lomalla.
Kuin emme olisi lähteneet. Ihan kuin tulisi kotiin.
Paikalle kävelee: "Tämä on minun kotini. Tuttu paikka."
Oli mahtavaa olla taas yhdessä jengin kanssa.
Tämä on suosikkityöporukkani.
NUPIT KAAKKOON
Toisen kauden laajuus on ylittänyt odotukseni.
Kaikki on massiivista. Ihan kuten tämä huonekin.
Mikään ei ole pientä. Paitsi hienovarainen näyttelijäntyö.
Mielessään ei osaa kuvitella, että lavasteet voisivat olla näin isoja.
Se on isompi ja pahempi. Meillä on enemmän lohikäärmeitä.
Nupit on käännetty kaakkoon joka osastolla.
Lohikäärme!
Meillä oli kaksi pääkuvausryhmää.
Kuvasimme kahta elokuvaa joka päivä yhtä aikaa.
Ihan kuin isoissa elokuvissa, mutta erona on se, -
että ohjaajia on viisi.
Teimme hiukan hullun, mutta tehokkaan valinnan -
kuvata koko kauden osioita kerralla. Meillä on kaksi yksikköä -
viiden eri ohjaajan tiimit -
ja neljä eri kuvaajaa. Sillä tavoin aloitimme.
Nyt on kaksi kuvausryhmää ja yksi sivuryhmä ja ympäristön kuvausryhmä.
Joskus ryhmät jakaantuvat kahtia, jotta saadaan aikaiseksi enemmän.
Aivoni lakkasivat toimimasta joten en yrittänyt käsittää sitä enää.
Kaikki on valtavaa. Lavasteiden koko, kuvausryhmän koko, ruokapalvelu.
Yksikään yksikkö ei näytä pääsevän helpolla.
Käsikirjoituksesta syntyy suunnitelma, josta syntyy aikataulu ja budjetti.
Kun toimii kollektiivisesti, -
kaikki käyttävät jokaisen päivän kerronnan parantamiseksi.
TALVI ON TULLUT TAKAISIN
Ohjaajana ei ole aivan varma, mitä saa käsiinsä.
Sitä etsii asioita, jotka tyydyttävät itseä.
Sain palata Talvivaaraan.
En kysynyt miksi, koska olin iloinen voidessani tehdä sen.
Kun kuuli musiikin ja näki Talvivaaran tulevan näkyviin -
ja sitten pääsi Muurille, tällainen veteraanikin liikuttui.
Kävelimme Muurilla Starkien ympäröimänä. Se oli yksi parhaita hetkiä.
Se on legendaarinen osa tätä maailmaa.
Halusimme olla uskollisia aiemmalle ulkoasulle, mutta erojakin on.
Esimerkiksi värimäärittely on House of Dragonissa erilainen.
Silti fanien haluaa tuntevan saman innostuksen kuin mekin kuvauspaikalla.
200 METRIÄ JÄÄTÄ
Emme halunneet keksiä pyörää uudelleen, mitä tulee Muuriin ja Talvivaaraan.
Yleisöllä oli paikoista hyviä muistoja.
Yritimme tehdä niille oikeutta ja tuoda ne takaisin sellaisina kuin ne muistetaan.
Sillä oli oltava sama ilme kuin Game of Thronesissa.
Katsoimme, miten se oli ennen tehty ja yritimme saada aikaan saman tuntuman.
Se oli välttämätöntä, jotta saimme noudatettua "pyhiä kirjoituksia".
Melko iso osa lavasteista on tehty digitaalisesti.
Olimme tehneet piirrokset ennen kuvauksia.
Avauskohtaus esivisualisoitiin suurelta osin.
Muuri on valtava. Piti varmistaa, että se vaikutelma välittyi.
Meillä on tiettyjä osia, jotka on säilytetty Game of Thronesista -
ja joita voidaan käyttää, mutta niitä kehitetään aina.
Visuaaliset efektit kehittyvät nopeasti.
Muurin päällä oleva paikka on rakennettu lavasteisiin.
Se on näppärästi rakennettu. Näemme enimmäkseen taivasta.
Vasta kun astuu ulokkeelle, näkee kauemmas, ja se on meidän maailmaamme.
Kuvauspaikka on melko suljettu kokonaisuus itse draamaa ajatellen.
Lisäämme pohjoisen näkymän, mitä kaikki rakastavat ja pelkäävät.
Mitä se sitten pitää kaukana? -Kuoleman.
Oli tärkeää tehdä siitä oikeanlainen. Käytimme alkuperäistä referenssinä.
Halusimme tehdä sille oikeutta.
Halusimme jäisen tuntuman. Teimme sen vahalla.
On hämmästyttävää, miten paljon tekolumi voi auttaa oikeaan tunnelmaan pääsyssä.
Pari kertaa minä ja Cregania esittävä Tom -
yritimme lausua vuorosanojamme, kun lumihiutaleita meni nenään.
Lunta oli kaikkialla.
Halusin lumen olevan märempää, koska heidän Muurinsa on aiempi.
Lumi oli tuoreempaa.
Pitää määrittää, mihin haluaa jääpuikkoja.
Niitä on korjailtava päivällä. Sitten lisäsimme kimallusta ja sellaista.
Meillä on pakettiautossa lumentekolaite.
Panemme aineen sinne. Se tavallaan hajoaa siellä.
Vesitankista vesi pumpataan letkua pitkin ja suuttimeen.
Paperia lentää siitäkin.
Testataan vettä. Hyvä.
Meillä on 300-litraisia säiliöitä, joita käytämme.
Käytämme niitä yksi tai kaksi. Se riippuu lavasteiden koosta.
ASUNNON VAIHTO
Eri ihmiset ovat muuttaneet eri paikkoihin hallitsijan vaihdoksen myötä.
Mietimme, miten jaamme asunnot.
Kun Helaenasta tuli kuningatar, hän sai kuningattaren huoneet.
Alicentin hallinnon aikana huoneet olivat luostarimaisen karut.
Se tuki hänen hahmoaan.
Helaena on unenomaisempi ja kiinnostunut luonnosta.
Hän on raapustanut jotakin graffitinomaista seinille.
Se kuvastaa hänen ajatuksiaan ja ajatusprosessiaan.
Aivan kuten kirjailija tai taiteilija voisi tehdä muistiinpanoja tai luonnoksia.
Helaena näkee maailman eri tavalla -
ja harrastaa arjessaan eri asioita kuin mitä ehkä me harrastaisimme.
Hän on tehnyt seinille graffiteja unistaan.
Sillä tavoin paikasta on tullut hänen luonteensa mukainen.
Helaena oli fantastinen. Hänen hahmonsa on hurmaava.
Hänen huolestuneisuutensa ja seinien piirustukset -
paljastavat elämän, jota hän elää. Ne ovat hänen ainoa tapansa paeta.
Esittelin kauniit kaapit, jotka olin ostanut Intiasta.
Ne olivat korkealla huoneessa, johon en saanut mennä. Pölyn ja lian peitossa.
"Et voi mennä sinne ylös."
Sanoin, että huomasin siellä olevat kaapit. "Haluan ne."
Avattuna ne ovat todella kauniit. Sisällä on perhosia ja hyönteisiä.
Todella paljon hyönteisiä.
Näyttelin puuhäkeissä pidettävien sirkkojen kanssa.
Ne karkasivat melko usein, mikä oli aika hauskaa.
Paljon kirjontaa. Hämähäkkejä, pöllöjä ja lepakoita.
Kaikenlaisia pelottavia ja cooleja Helaenan juttuja.
Meillä oli ongelma. Minne Alicent siirretään?
Siinä oli jonkinlaista ironiaa, että hän päätyi Rhaenyran huoneisiin.
Mielenkiintoista. Rhaenyra menetti siellä neitsyytensä.
Ja siellä Alicent harrastaa seksiä Colen kanssa.
Kumpikin harrasti seksiä Colen kanssa samassa huoneessa.
Ironista. Kaikki on sekavaa. Punalinna on sukurutsainen paikka.
Prinsessa Rhaenyra on häpeämätön ja taipumaton.
Hämähäkki, joka pistää ja imee saaliinsa kuiviin.
Vaihdoimme hieman huonekaluja, mutta halusimme sen olevan selvää, -
että Rhaenyran muisto tuntuu huoneessa jatkuvasti.
Säilytimme arkkitehtuurin ja huonekalujen sijoittelun.
Päätimme, että Aegonin huoneet pysyisivät lähes ennallaan.
Hän ei ole kiinnostunut sisustamisesta tai huonekaluista.
Hän vain muutti sinne.
Kaikki historia ja kirjat ovat poissa, -
koska Aegon ei usko tarvitsevansa sellaista.
Kruunun pitäminen päässä riittää hallitsemiseen.
Kaupungissa on uusi sheriffi.
Aegonin tapa hallita eroaa huomattavasti Viserysin tavasta.
Viserysillä oli pakkomielle historiasta ja perinnöstä, -
mutta Aegon ei ajattele sellaista.
VIHREÄ NEUVOSTO
Teidän armonne.
Neuvoston huoneessa kuvakulma on usein kohti isoa ikkunaa.
Ensimmäisellä kaudella käytimme paljon visuaalisia efektejä. Se maksaa paljon.
Nyt toimimme vanhanaikaisemmin. Käytimme maalattuja taustoja.
Ne teki hieno taiteilija nimeltä Steve Mitchell.
Jos maalausta katsoo läheltä, se näyttää vain sumeilta laikuilta.
Mutta kun sitä katsoo kauempaa kameran luota, -
se tarkentuu näkymäksi Kuninkaansatamasta.
Tekniikkaa on käytetty vuosikausia. Se on edelleen hyvä keino, -
jolla saada aikaan näkymä ikkunasta.
Katsomme sarjassa usein karttoja pöydällä ylhäältäpäin.
Ne eivät ehkä pääse siinä arvoonsa.
Meistä oli kiinnostavaa nähdä kartta laajemmin pystysuunnassa.
Se oli kiinnostavampi tapa tuoda sota esille, -
ja ihmiset saattoivat liikkua enemmän. Neuvoston kokoukset ovat haastavia, -
koska kaikki istuvat ja siemailevat viiniä.
Yritin esittää, että Otto Hightowerin tuoma kartta pienessä neuvostossa, -
on kartta, joka sopii pöydälle ja kootaan norsunluisista osasista.
Kun näytin sitä Ryanille, hän sanoi:
"Rakastan sitä, mutta voitko tehdä siitä kuin 2. maailmansodan kartan?"
Niinpä konseptitaiteilijat työstivät siitä pystyssä olevan kartan.
Westerosin eri osat voi irrottaa norsunluisiksi kappaleiksi -
Westerosin maantieteellisten elementtien mukaan.
He odottavat nopeaa marssia ja vähäistä vastarintaa, -
kunnes he saapuvat Jokimaille.
Keskustelimme designista hieman varhaisessa vaiheessa.
Kerroimme mitä haluamme, ja hän teki upeaa työtä -
ja kehitti designia eteenpäin upeaksi kartaksi.
Se on upea lavaste. Se on hieno, toimiva esine.
Se on isoin, missä Ellie ja minä olemme olleet mukana.
Sitä pitää toisinaan liikutella, ja siihen vaaditaan paljon käsipareja.
Se oli melkoinen möhkäle, ja se painoi melkoisesti.
OIKEUTUS RAKENTAMISELLE
Punalinnaa laajennettiin 400 prosenttia.
Yleinen mielipide oli, että linnan piha oli aiemmin pieni.
1. kauden kohtausten määrä ei oikeuttanut niin valtavaa lavastetta.
Tällä kaudella olemme voineet käyttää sitä.
Lavaste yhdistyy suoraan Kuninkaansataman katuihin.
Teimme ne viime vuonna digitaalisesti.
Tämä antaa kokoa ja syvyyttä sille kadunpätkälle.
Jimin lavasteissa on taianomaista se, -
että kun niissä kulkee, unohtaa olevansa lavasteissa.
Voi kävellä kymmenen minuuttia, ennen kuin huomaa telineitä.
Lavasteiden ansiosta pystymme tekemään paljon -
ilman aidoilla paikoilla tapahtuvien kuvausten isoja kuluja.
Tähän asti Kuninkaansataman kohtaukset -
on kuvattu Espanjassa keskiaikaisessa kylässä nimeltä Cáceres.
Cáceresin ja Trujillon tapaisissa paikoissa kuvaamisen ongelma on se, -
että ne ovat suojeltuja paikkoja. Kaduille ei voi heitellä mutaa -
ja sytyttää kaikkea palamaan. Sitä varten on rakennettava lavaste.
Niinpä tänä vuonna laajensimme Kuninkaansataman lavasteitamme.
Tavoitteenani tänä vuonna oli rakentaa osa Kuninkaansatamaa.
Tarkoitus oli saada se yhdistymään saumattomasti aitoon paikkaan.
Toivottavasti onnistuimme ulkonäöllisesti ja tyylillisesti.
UNELMA
Et kuulemma pidä Hightowereista. -Vitut Hightowereista.
Rohkeinta oli antaa jakson viimeiset kymmenen minuuttia hahmoille, -
joita emme ole tavanneet aiemmin.
Kun katsoo Game of Thronesia, ei voi tietää, mikä nurkan takana odottaa.
Hauskuus ja pelottavuus on siinä, että yleisö ei tiedä tulevasta.
Ymmärsin myös, että sinulla on erityistä tietoa Punalinnasta.
Maegorin tunnelit.
Ne ovat oikea rottien pesä.
Tunnen ne paremmin kuin oman kul...
Meillä on valtavia lavasteita.
Meillä on Lohikäärmekivi, meillä on Punalinna ja Driftmark.
Työryhmä reagoi kuitenkin kaikkein eniten viemärilavasteisiin, -
jotka rakennettiin Bloodia ja Cheesea varten.
En koskaan miettinyt Maegorin tunneleita, mutta meidän piti tutkia niitä.
Jim Clay teki hienoa työtä minilavasteiden luomisessa.
Ne yhdistettiin Punalinnan lavasteisiin.
On aina hienoa luoda viemäritunneleita.
Mike Dawson lisäsi veden. Se virtasi kuin villi virta.
Viemäri on varmaan suosikkilavasteeni.
Se oli helpoin ja nätein. Tiedän, että se on viemäri...
Haluamme viivyttää ensimmäistä vesipurkausta, -
kunnes he ovat vähän pidemmällä.
Emme saaneet juuri ohjeita. He vain kulkivat vedessä.
Päätin huvitella tällä kunnolla.
He ovat kaikki mielipuolia. Se oli uskomatonta ja hiukan kauheaakin.
Keskiaikainen viemäri? On parempiakin paikkoja ajanviettoon.
Mietimme, miten allas rakennettaisiin tehokkaasti, nopeasti ja siirrettäväksi.
Päädyimme ostamaan betoniharkkoja, jotka sopivat toisiinsa.
Rakensimme ympärille seinää.
Toisessa päässä oli isoja pumppuja, jotka saivat veden virtaamaan käytävässä.
Sitten lisäsin kipattavia säiliöitä. Ihan kuin viemäriin kaadettaisiin vettä.
Kerroksia oli useita, joten syntyi kuin vesiputouksia.
Tämän jälkeen Malcolm sai väkensä kanssa rakentaa sen päälle.
Se ei vuotanut tippaakaan. -Se on harvinaista vesialtaille.
Pumput olivat valtavia. Järjestelmä itse asiassa kierrätti veden.
He toivat vesialtaan, ja rakensimme lavasteet siihen -
1. kauden tunnelin mukaan.
Kun erikoistehosteryhmä teki osansa, kaikki näytti fantastiselta.
Kun panin sen päälle ensimmäistä kertaa, kaikki toimi erinomaisesti.
Ajattelin, että saan tästä lisäpisteitä.
Pyysin Alania katsomaan. Hän tuli paikalle ja sanoi...
Se tarkoitti hyvää.
Tuotantotoimistostakin kysyttiin, voivatko he tulla katsomaan.
Pidimme kuin opastetun kierroksen.
Siellä taisi kiertää enemmän ihmisiä kuin Harry Potter -kierroksella.
Olin innoissani.
Kuvaamme täällä viemärin sisäänkäynnillä.
HIRVITTÄVÄ MATKA
Kun puhuttiin viemäristä, ajattelin, että kahlaisin uima-altaassa -
ja ympärillä olisi vihreää kangasta, joka korvautuisi myöhemmin.
Pääsin kuvauspaikalle. He olivat rakentaneet viemärin.
Vesi ylsi vyötärölle. Kannoin koiraa ja soihtua.
"Olemme hallissa 20 minuutin päässä kotoani."
"Silti olen Punalinnassa." Se oli ihan älytöntä.
Päästä vesi tulemaan, Tommy.
P.J. oli innoissaan, kun pääsi kuvaamaan isossa tilassa soihdun valossa.
Katsoimme Kolmannen miehen uudelleen. Se on pakko, jos aikoo kuvata tunneleita.
Se oli hauskaa. Seurasimme näitä kahta miestä -
ja johdatimme heitä eri paikkoihin.
Kahlasimme viemärissä, juoksutimme viemärivettä.
Näimme Punalinnasta paikkoja, joita emme ole ennen nähneet. Se oli kuvaajan unelma.
Designryhmä ylitti itsensä.
Käytämme harvoin samoja kuvakulmia, sillä lavasteet antavat paljon mahdollisuuksia,
Heidän tehtävänsä on toimia ovelasti. He yrittävät tehdä sen salaa.
Linnassa on pimeää, joten heidän pitää kantaa soihtua.
Valon tanssi seinillä tekee siitä taianomaisen näköistä.
Halusin korostaa sitä.
Valaisimme lavasteen muuten vain vähäisesti.
Kun he liikkuivat paikasta toiseen, -
tuntui kuin katsoja liikkuisi myös. Katsoja ei tiedä, minne he menevät.
Katsoja löytää paikat yhtä aikaa heidän kanssaan.
Kun yrittää asettua hahmon asemaan, ei tarvitse tehdä paljon.
Ei tarvitse sanoa itselleen: "Olet nyt linnassa."
Kaikki se oli valmiina.
Meidän on otettava pää ja häivyttävä.
Piti olla ajattelematta sitä, -
että kuvaamme aivan kammottavan jutun.
Taas uusi sydäntä lämmittävä tapahtuma George R. R. Martinilta.
Tässä kohtauksessa kameraa liikuteltiin monella eri tavalla.
Liikuimme takaperin nopeasti, ylös ja alas portaita, pyörimme.
Ja samalla yritimme tallentaa Phian näyttelijäntyön.
Kohtauksessa oli omat haasteensa.
Kun tulemme tähän, hänen pitää olla noin kaukana.
Hän kulkee nopeammin ja nopeammin. Kun tulemme tähän, hän...
Näemme hänet päästä varpaisiin. Hän kulkee meitä nopeammin.
On oltava uskottavaa, että kun pääsemme tähän, hän on noin kaukana meistä.
Tehosteryhmä teki upeaa työtä luodakseen tunnelman -
lavasteissa tapahtuvalla sateella ja tuulella.
Meillä oli 10 000 litraa vettä pumpattavaksi lavasteisiin.
On varmistettava, että kastuva alue on suojattu tarkoin.
Meillä on suojakalvo.
Olemme järjestäneet pumput paikalle.
Lopulta on vain käytettävä paljon kuivauslastoja, -
paljon työtä ja muutamia pumppuja, joilla vesi pumpataan pois.
Se on pieni osa isoa palapeliä. Se näyttää varmasti mahtavalta.
Toivon, että ensimmäisen jakson lopussa kuljettu matka jää elämään -
House of Dragonin jättämässä perinnössä.
Suomennos: Eeva Heikkonen